VEGA præsenterer: **Cherry Glazerr serverer rock-opsange til det amerikanske samfund**
Den klassiske tromme-bas-guitarkombination bliver vredet gennem Gherry Clazerrs energiske univers torsdag den 11. april i Lille VEGA, hvor nye sange slås løs.

Vittige tekster, en punket tilgang og inciterende vildskab dominerer Cherry Glazerr-universet. Frontkvinden, Clementine Creevy, driver sine to bandkollegaer gennem sine noise-rocksange uden at undskylde for noget. Siden 2014 har hun skrevet og udgivet de to album *Haxel Princess* (2014) og *Apocalipstick* (2017) samt været forsanger i det ”uægte” band Glitterish, som var en del af tv-serien Transparent. Cherry Glazerrs næste album, *Stuffed and Ready*, udkommer i 2019.

*Apocalipstick* boblede af Creevys særegne personlighed og vision. På *Stuffed & Ready* har sangerinden fundet en ro i sin egen usikkerhed og vrede. Albummets sange er gennemsyrede af en hudløs ærlighed, som understreger dets tyngde. Teksterne udforsker, hvor Creevy står i sit liv lige nu i jagten på lykke og et sted, der er hendes.

“*With Apocalipstick, I was an over-confident teenager trying to solve the world’s problems. With Stuffed & Ready, I’m a much more weary and perhaps cynical woman who believes you need to figure your own self out first*.”

I sangen ”Ohio” lokker bandet lytteren ind med guitar a la Pixies’ Trompe Le Monde-album. ”Daddi” er en spiddende og dyb satirisk sang, hvor den ciskønnnede mand bliver spurgt om tilladelse til alt det, han kræver af Creevy.

90’erne får endnu et anerkendende nik på sangen ”Wasted Nun” med dens Sleater-Kinney inspirerede vildskab. Sangen er Creevys opgør mod, hvordan samfundet konstant presser hende til at være perfekt.

“*I’m enraged because I feel like America’s mindset sees women as less capable beings, and that social mainframe feels impenetrable and that enrages me. That’s why the song is so intense and loud*.”

**Fakta om koncerten:**Cherry Glazerr (US)
Torsdag d. 11. april kl. 21.00
Lille VEGA, Enghavevej 40, 1674 København V
Billetpris 170 kr. + gebyr
Billetsalget starter fredag den 16. november kl. 15.00 via vega.dk og Ticketmaster.